टाइम8, जानुवारी 07 : गावखौ सुंथानानै सोलिग्रा सासे सुबुं महरै 62 बोसोर बैसोनि सासे बैसो गोरा आइजो बयनिबो नोजोराव गोनां जादों। जाय समाव खामानि गैजायै लाइमोनफोरा 7000/- निफ्राय 8000/- रांनि खामानिफोरखौ जायखि-जाया गावखुंथाय दारिमिनफोराव मावसोमबायदों, बेबादि समावनो सासे 62 बोसोर बैसोनि बैसो गोरा आइजोआ सानफाया 3 लाख 50 रोजा राङै खामायबोदों। गुजरातनि बनासकण्ठ गामिनि थागिबि नबलबेन मुंनि बैसो गोरा आइजोआ 2020 मायथाइयाव गाइखेर फाननानै 1 कौटि 10 लाख रां खामायनो हादों। मख’नो गोनां दि, लक डाउननि समाव गोबां सुबुंङानो खामानि गोमाजानायनि उलथायै बिनि गाइखेर फालांगिया जोबोर मोजाङै सोलिदोंमोन।